Lav et referat af nedenstående tekst:

Tekst:
De står og flyder til gene for naboer og miljøet. Nu har Hjørring Kommune fået nok og vil have politiet inddraget. - Nogle af sagerne har kørt i flere år. Nu har vi mistet tålmodigheden, siger teamleder Martin Berg Nielsen, Miljø- og Naturkontoret i Hjørring Kommune, til TV2/NORD. For omkring et år siden lykkedes det med stor succes for Hjørring Kommune - ved hjælp af en frit lejde-ordning - at indsamle cirka 100 bilvrag uden det kostede deres ejere en krone. Men tre borgere vil ikke af med deres udtjente biler. Selv om det adskillige gange er blevet indskærpet, at det skal de. - Sådan nogen biler, der har stået i mange år forurener miljøet, når der løber forskellige væsker fra dem. Det kan så sive ned i grundvandet siger Martin Berg Nielsen. Hvis ejerne af de gamle bilvrag ikke foretager sig noget, kan de risikere at få bøder på 3.000 kroner pr. bil.

Referat:
Ejere af bilvrag i baghaven bliver nu meldt til politiet, truer Hjørring Kommune. Trods mange påbud og advarsler så nægter flere borgere at fjerne deres udtjente køretøjer